95/349/EY: Komission päätös, tehty 26 päivänä heinäkuuta 1995, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta tiettyjen Brasilian Goiásin osavaltiota ja Argentiinaa koskevien seikkojen huomioon ottamiseksi (ETA:n kannalta merkityksellinen teksti)



Virallinen lehti nro L 202 , 26/08/1995 s. 0010 - 0011



KOMISSION PÄÄTÖS, tehty 26 päivänä heinäkuuta 1995, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta tiettyjen Brasilian Goiásin osavaltiota ja Argentiinaa koskevien seikkojen huomioon ottamiseksi (ETA:n kannalta merkityksellinen teksti) (95/349/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan ja lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14, 15 ja 16 artiklan, sekä katsoo, että eläinten terveyttä koskevat vaatimukset ja eläinlääkärintodistukset tuoreen lihan tuonnissa Kolumbiasta, Paraguaysta, Uruguaysta, Brasiliasta, Chilestä ja Argentiinasta vahvistetaan komission päätöksessä 93/402/ETY (2), sellaisena kuin se on viimeksi muutettuna päätöksellä 95/183/EY (3), Goiásin osavaltiossa havaittujen eläinten terveyttä koskevien ongelmien vuoksi päätettiin vuonna 1992 keskeyttää tuoreen lihan tuonti kyseisestä osavaltiosta, yhteisön tarkastajien Brasiliassa tekemässä tarkastuksessa kävi ilmi, että suu- ja sorkkatautitilanne on parantunut Goiásin osavaltiossa, lisäksi ottaen huomioon suu- ja sorkkatautiepidemian esiintymisen lampailla ja vuohilla näistä lajeista saatavan lihan tuonnissa on vaadittava erityisiä takeita; tämän vuoksi Argentiinassa on sovellettu kyseisten lajien lihan osalta aluejakoa, Argentiinassa ei ole kirjattu suu- ja sorkkatautipesäkkeitä yli vuoteen; näin ollen on perusteltua laajentaa aluetta, jolta jäsenvaltiot sallivat tuoreen lampaan- ja vuohenlihan tuonnin, sen vuoksi on tarpeen muuttaa päätöstä 93/402/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liite I tämän päätöksen liitteellä. 2 artikla Tätä päätöstä sovelletaan seuraavasta päivästä sen jälkeen, kun se on julkaistu Euroopan yhteisöjen virallisessa lehdessä. Kuitenkin tämän päätöksen soveltamisesta alkavan kolmenkymmenen päivän ajan jäsenvaltiot sallivat ennen tätä päätöstä voimassaolleiden säännösten mukaan tuotetun ja varmennetun tuoreen lihan tuonnin Brasiliasta ja Argentiinasta. 3 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 302, 31.12.1972, s. 28 (2) EYVL N:o L 179, 22.7.1993, s. 11 (3) EYVL N:o L 119, 30.5.1995, s. 37 LIITE "LIITE I ETELÄ-AMERIKAN JAKO ALUEISIIN ELÄINTEN TERVEYSTODISTUKSIA VARTEN >TAULUKON PAIKKA>